CELEX: 62021TN0291
Language: et
Date: 2021-05-25 00:00:00
Title: Kohtuasi T-291/21: 25. mail 2021 esitatud hagi – Cathay Pacific Airways versus komisjon

19.7.2021   
            
            
               ET
            
            
               Euroopa Liidu Teataja
            
            
               C 289/41
            
         
      25. mail 2021 esitatud hagi – Cathay Pacific Airways versus komisjon
      (Kohtuasi T-291/21)
      (2021/C 289/58)
      Kohtumenetluse keel: inglise
      
         Pooled
      
      
         Hageja: Cathay Pacific Airways Ltd (Hong-Kong, Hiina) (esindajad: advokaadid M. Rees ja E. Estellon)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  mõista Euroopa Liidult (keda esindab Euroopa Komisjon) ELTL artiklite 268 ja 340 alusel välja:
                  
                              —
                           
                           
                              rahaline hüvitis, mis vastab viivisele 57 120 000 euro suuruselt summalt, intressimääraga, mida Euroopa Keskpank kohaldas oma põhiliste refinantseerimistehingute suhtes 1. novembril 2010 (st 1,0 protsendipunkti), millele lisandub 3,5 protsendipunkti ajavahemiku eest 10. veebruarist 2011 kuni 4. veebruarini 2016, ehk 14 211 026,51 eurot, või selle asemel intressimääraga, mida Euroopa Kohus peab asjakohaseks, ja
                           
                        
                              —
                           
                           
                              liitintress viiviselt ajavahemiku eest 5. veebruarist 2016 (või selle asemel kuupäev, mida Euroopa Kohus peab asjakohaseks) kuni kuupäevani, mil Euroopa Komisjon on tegelikult tasunud eelmisses punktis nõudtud summa, intressimääraga, mida Euroopa Keskpank kohaldas oma põhiliste refinantseerimistehingute suhtes, millele lisandub 3,5 protsendipunkti, või selle asemel intressimääraga, mida Euroopa Kohus peab asjakohaseks;
                           
                        
            
                  —
               
               
                  ELTL artikli 263 alusel tühistada vaidlustatud otsus;
               
            
                  —
               
               
                  mõista Euroopa Komisjonilt välja kõik hageja kohtukulud käesolevas menetluses.
               
            
         Väited ja peamised argumendid
      
      Oma kahju hüvitamise hagi põhjenduseks esitab hageja ainsa väite. Hageja väidab, et ELTL artiklite 266, 268 ja 340 alusel on Euroopa Liit kohustatud maksma talle lepinguvälise kahju hüvitist võrdlusperioodi eest viivise suuruses summas.
      Oma tühistamishagi põhjenduseks esitab hageja neli väidet.
      
                  1.
               
               
                  Esimene väide, et Üldkohus peab vaidlustatud otsuse tühistama, kuna kaebuse aegumise tõttu tagasilükkamise alus rikub õigusnormi.
               
            
                  2.
               
               
                  Teine väide, et vaidlustatud otsus rikub komisjoni määrust nr 2342/2002 (1), tõlgendatuna lähtuvalt ELTL artiklist 266.
               
            
                  3.
               
               
                  Kolmas väide, et vaidlustatud otsus rikub deegeeritud määrust nr 1268/2012 (2), tõlgendatuna lähtuvalt ELTL artiklist 266.
               
            
                  4.
               
               
                  Neljas väide, et Üldkohus peab vaidlustatud otsuse (3) tühistama, kuna see on ebapiisavalt põhjendatud.
               
            
         (1)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT 2002, L 357, lk 1; ELT eriväljaanne 01/04, lk 145).
      
         (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT 2012, L 362, lk 1).
      
         (3)  Nr ARES(2021)2113498, 25.3.2021.